Bitcoin คืออะไร
เป็นสกุลเงินดิจิทัลตัวแรกที่ถือกำเนิดขึ้น โดยมีมูลค่าเริ่มต้นที่ประมาณ 0.003 ดอลลาร์สหรัฐ แต่ในช่วงเวลาหลายปีที่ผ่านมา ราคาของ Bitcoin เพิ่มขึ้นมาถึง 9,795.01 ดอลลาร์สหรัฐ ในช่วงที่เขียนบทความนี้ ราคาสินทรัพย์ดิจิทัลพุ่งสูงขึ้นอย่างมากในปี 2017 โดยที่มูลค่าตลาด (Market Cap) เพิ่มขึ้นจาก 2.1 หมื่นล้านดอลลาร์สหรัฐ เป็น 4.54 แสนล้านดอลลาร์สหรัฐ และในเวลานี้ไม่ได้มีแค่ Bitcoin อีกต่อไปแต่ยังมีเหรียญอื่น ๆ ที่เรียกกันว่า Altcoins เพิ่มขึ้นอีกมากมาย เช่น Ethereum , Litecoin , Ripple ดังนั้นปัญหาคือนักลงทุนจะเลือกซื้อเหรียญชนิดใดดีให้ได้ประโยชน์สูงสุด เรามาดูกันครับ สิ่งที่ต้องพิจารณาก่อนเข้าลงทุนในสินทรัพย์ดิจิทัล ดังที่ Warren Buffet นักลงทุนระดับโลกเคยกล่าวไว้ว่า “อย่าลงทุนในสิ่งที่ตัวเราไม่มีความเข้าใจ” เพราะฉะนั้นขั้นตอนแรกของการลงทุนในสินทรัพย์ดิจิทัล คือ ทำความเข้าใจว่ามันคืออะไรกันแน่ มันทำงานอย่างไรและมีประโยชน์อย่างไร แต่แค่นั้นยังไม่เพียงพอ เรายังต้องทำการวิเคราะห์เพิ่มเติมเกี่ยวกับตลาดซื้อขายสินทรัพย์ดิจิทัล ศูนย์ซื้อขายรวมถึงแนวโน้มราคาของสินทรัพย์ดิจิทัลแต่ละตัวอีกด้วย เพราะตลาดนี้มีความผันผวนค่อนข้างสูง นอกจากนี้ ยังต้องมีการพิจารณาเรื่อง Utility หรือเรียกง่าย ๆ ว่าที่ประโยชน์ใช้สอยของเหรียญนั้น ๆ ก็ได้ครับ ซึ่งเหรียญแต่ละแบบ ก็จะมี Utility ที่แตกต่างกัน
ความรู้ทางการเงิน,เทคโนโลยีทางการเงิน & การเงินดิจิทัล